**П Р О Т О К О Л**

**№ 10**

Днес 18.04.2024г. от 15:00 часа се проведе **X-та** **сесия** на Общински съвет – Аксаково в сградата на Община Аксаково, етаж 3, стая № 2.

От общо 21 общински съветника, присъстваха – 19.

Отсъстват: 1. Петър ……….. Недков

 2. Васил ……………. Алексиев

След като установи необходимия кворум в залата и обяви X-та сесия на Общински съвет -Аксаково за открита, г-жа Светлана Добрева - Председател на Общински съвет - Аксаково обясни, че необходимостта от свикване на сесия е поради постъпила Заповед на Министъра на Министерството на регионалното развитие и благоустройство във връзка с разглеждането на окончателният проект за Общ устройствен план на Община Аксаково, правилата и нормативите за прилагането му и даде думата на общинските съветници за предложения и допълнения.

След като не постъпиха въпроси и изказвания г-жа Добрева подложи на гласуване предложения проект за Дневен ред, с покана № ОБС-9500-214/ 12.04.2024г.

**ГЛАСУВАЛИ:**

**„ЗА”- 19**

**„ПРОТИВ” – 0**

**„ВЪЗДЪРЖАЛ СЕ” – 0**

Общински съвет - Аксаково прие следния

**Д Н Е В Е Н Р Е Д:**

**1. Писмо с вх. № ОБС-9500-181/05.04.2024г. от МРРБ** относно: Определяне на преставител в Националния експертен съвет по устройство на територията и регионалната политика при МРРБ за разглеждане на окончателен проект за общ устройствен план на община Аксаково и правила и нормативи за прилагането му.

**ПО ПЪРВА ТОЧКА:**

Г-жа Светлана Добрева, в качеството си на Председател на Общински съвет – Аксаково предложи за обсъждане **Писмо с вх. № ОБС-9500-181/05.04.2024г. от МРРБ,** след което изчете проекта за решение и даде думата на общинските съветници за въпроси и допълнения по проекто-решението, но след като такива не постъпиха се премина към **гласуване.**

**ГЛАСУВАЛИ:**

**„ЗА”- 19**

 **„ПРОТИВ” – 0**

**„ВЪЗДЪРЖАЛ СЕ” – 0**

**Решението се приема.**

На основание чл. 21, ал. 1, т. 23 от Закона за местното самоуправление и местната администрация и във връзка със Заповед № РД-02-15-44/04.04.2024 г. на Министъра на Министерството на регионалното развитие и благоустройство, Общински съвет – Аксаково

**РЕШИ:**

1. Определя Христо ……………. Атанасов – Председател на ПК. по „Общинска собственост, устройство на територията, земеделие, гори, приватизация и следприватизационен контрол“ за представител на Общински съвет – Аксаково в Националния експертен съвет по устройство на територията и регионална политика (НЕСУТРП) при Министерството на регионалното развитие и благоустройството (МРРБ) при разглеждане на окончателен проект за Общ устройствен план на Община Аксаково и правила и нормативи за прилагането му.

2. Приема становище по окончателен проект за Общ устройствен план на Община Аксаково и правила и нормативи за прилагането му.

**Мотиви:** Съгласно Писмо с вх. № ОБС-9500-181/05.04.2024г. от МРРБ.

Поради изчерпване на Дневния ред, г-жа Светлана Добрева закри X-та сесия на Общински съвет – Аксаково.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

 **/СВ. ДОБРЕВА/**